Diari Oficial de la Generalitat Valenciana


Sumari del DOGV 5445, del 07-02-2007 (2007/1293)

ACORD de la Comissió Executiva de la mercantil Ciutat de la Llum, SAU, per la qual es realitza la III convocatòria pública per al patrocini d'obres audiovisuals en la Comunitat Valenciana a produir en el complex industrial audiovisual Ciutat de la Llum d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5445

Data del DOGV
:   07-02-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/1293


Data del document
:   25-01-2007

Organisme emissor
:   Ciutat de la Llum, SA

Tipus de document
:   Acord

Descriptors 

:   * publicitat
    * ajuda pública
    * producció audiovisual
    * suport econòmic
    * producció cinematogràfica
    * indústria audiovisual

En data 23 de gener del 2007, la Comissió Executiva de Ciutat de la Llum, SAU, reunida en la plaça del Temple, número 6 de València, ha adoptat l'acord que es transcriu a continuació:   
"Sent necessari adoptar un acord respecte a la tramitació de la III convocatòria de patrocini d'obres audiovisuals a produir en el Complex Industrial Audiovisual Ciutat de la Llum, s'exposa el següent:  
La creació d'un fons d'incentius a la promoció d'obres audiovisuals respon a l'ambició de la Generalitat de crear una verdadera indústria audiovisual en la Comunitat Valenciana, dins del marc de l'harmonització europea tal com actualment establixen les directrius de la Unió Europea.  
Incentius en el context internacional  
Els països i les regions competixen en experiència, producció i costos. En zones més establides, els costos són més elevats. Per tant, les regions i països més establits utilitzen els incentius per a millorar la seua posició competitiva.  
En els últims temps, a més, hem assistit a una proliferació de sistemes d'incentius en els països menys madurs, cinematogràficament parlant, Nova Zelanda, Puerto Rico, República Txeca, Bulgària, etc. L'explicació la trobem en la ràpida generació de riquesa induïda generada pels grans rodatges cinematogràfics en eixos països o regions, que faciliten un pay-back o retorn d'inversió accelerat, desenvolupant col·lateralment altres sectors productius com la indústria o el turisme.  
Estes tendències no han fet sinó acusar-se en els últims mesos assistint a una autèntica explosió de sistemes d'incentius altament competitius a fi de retindre les produccions nacionals o bé captar projectes "viatgers" amb el benefici derivat ja comentat.  
Sense ànim de ser exhaustius sí assenyalem alguns dels sistemes d'incentius que més eco estan tenint en el sector:  
Regne Unit Devolució de fins al 20% despesa local, en funció de pressupost.  
Alemanya Acumulació d'incendis i subvencions que poden suposar fins al 50% del cost de producció depenent del pressupost total.  
Nova York Combinació de fons (estat+ciutat) fins al 15% de la despesa local.  
Irlanda Devolució de fins al 20% de la despesa local.   
Nova Zelanda Devolució del 12% de qualsevol despesa local  
Austràlia Devolució del 12% de qualsevol despesa local.  
Esta és, perquè, la situació d'evolució en què es troben els sistemes d'incentius a la producció que competixen amb la Comunitat Valenciana.  
Per tant és clara la necessitat d'establir un sistema d'incentius o promoció per mitjà del patrocini, que permeta una comunicació directa, objectiva i global d'estos afavorint d'una manera decisiva la competitivitat de la Comunitat Valenciana i del seu Complex Industrial Audiovisual Ciutat de la Llum.  
La mercantil Ciutat de la Llum, SAU, té com a objecte la promoció, organització i gestió de totes les activitats que requerisca la construcció, posada en funcionament i explotació de l'actuació denominada Ciutat de la Llum, delimitada en el PEDUI Ciutat de la Llum d'Alacant, en l'àmbit qualificat com a sòl lúdic recreatiu i de totes les instal·lacions i activitats existisquen o desenvolupen en esta, així com la construcció, posada en funcionament i explotació d'instal·lacions audiovisuals de qualsevol gènere.   
Dins del dit objecte està interessada a incentivar, per mitjà del patrocini, a aquelles productores que produïsquen en el complex les seues obres audiovisuals, adjudicant-los, en el cas que complisquen els requisits i condicions de les bases, com contraprestació pel patrocini, una devolució automàtica d'un percentatge de la despesa local incorreguda en la Comunitat en ocasió de la producció.  
Ciutat de la Llum, SAU, entén que esta col·laboració econòmica és fonamental i conseqüència lògica de l'esforç inversor realitzat per esta per a la construcció del complex, al possibilitar d'esta manera, no sols publicitar el Complex Industrial Audiovisual Ciutat de la Llum, sinó també aconseguir un dels seus fins fonamentals des de la seua creació, com és l'impuls del sector audiovisual i indústria de la Comunitat Valenciana.  
Ciutat de la Llum, SAU, entén este acord com a element fonamental per al desenvolupament de la sector audiovisual valencià, així com de tots els sectors de l'economia i indústria valenciana i especialment d'aquells enquadrats dins de l'àmbit d'influència del Complex Industrial Audiovisual Ciutat de la Llum, per això, i amb la finalitat de potenciar els dits sectors, expressament considera necessari supeditar l'adjudicació del patrocine, a la justificació pels patrocinats, per mitjà de la presentació de les corresponents justificants, que almenys, durant la producció, s'han adquirit béns, productes i servicis procedents de la Comunitat Valenciana, per l'import establit en les bases.  
IV. Amb el propòsit últim de potenciar la producció d'obres audiovisuals a produir en el complex industrial audiovisual Ciutat de la Llum, la Comissió Executiva de Ciutat de la Llum, SAU.  
ACORDA  
Primer  
Realitzar una convocatòria pública de patrocini d'aquelles obres audiovisuals, en les quals intervinguen productores valencianes, que hagen de produir-se en el Complex Industrial Audiovisual, així com l'aprovació de les bases per les quals es regix la present convocatòria.  
Segon  
L'import del patrocini, a distribuir mentres hi haja crèdit suficient, entre les distintes sol·licituds admeses i valorades favorablement, d'acord amb les bases de la present convocatòria, s'abonarà a càrrec del pressupost de l'any 2007 de Ciutat de la Llum, SAU.  
Tercer  
L'eficàcia de la present convocatòria de patrocini queda condicionada a l'existència, en el pressupost de Ciutat de la Llum, SAU. De l'any 2007, de crèdit adequat i suficient per a atendre els imports de col·laboració econòmica previstes en estes.   
Quart  
La present convocatòria s'inicia des de l'endemà de la seua publicació el Diari Oficial de la Comunitat Valenciana, podent a partir de la dita data presentar-se sol·licituds."  
Alacant, 25 de gener de 2007.- El director general de Ciutat de la Llum, SAU: José María Rodríguez Galant.  
ANNEX I  
Bases públiques reguladores del patrocini d'obres audiovisuals en la Comunitat Valenciana a produir en el Complex Industrial Audiovisual Ciutat de la Llum d'Alacant.  
La mercantil Ciutat de la Llum, SAU, té com a objecte la "promoció, organització i gestió de totes les activitats que requerisca la construcció, posada en funcionament i explotació de l'actuació denominada Ciutat de la Llum, delimitada en el PEDUI Ciutat de la Llum d'Alacant, en l'àmbit qualificat com a sòl lúdic recreatiu i de quantes instal·lacions i activitats existisquen o desenvolupen en la mateixa, així com la construcció, posada en funcionament i explotació d'instal·lacions audiovisuals de qualsevol gènere."  
Dins del dit objecte l'interessa patrocinar per mitjà d'una col·laboració econòmica a les productores valencianes que produïsquen en el Complex Industrial Audiovisual Ciutat de la Llum, la totalitat o part de les seues obres audiovisuals.   
Com a contraprestació per la dita col·laboració econòmica es publicitarà el Complex Industrial Audiovisual Ciutat de la Llum, junt amb l'obra audiovisual, adquirint rellevància a nivell nacional i internacional.  
La creació d'un fons d'incentius o patrocini a les obres audiovisuals respon a l'ambició de la Generalitat Valenciana de crear una verdadera indústria cinematogràfica i programes audiovisuals en la Comunitat Valenciana, dins del marc de l'harmonització europea tal com establixen les directrius de la Unió Europea.   
Amb este fi, la Ciutat de la Llum, SAU, fa pública la present convocatòria, que es regularà per les bases següents:   
1. Objecte de la convocatòria   
El patrocini té com a objecte el suport econòmic, per mitjà de la devolució automàtica del 12% de la despesa local qualificable en la Comunitat Valenciana (la despesa local qualificable i forma d'acreditació s'establix en l'annex II) en ocasió del rodatge, a les productores valencianes que per si mateixes o amb altres productores nacionals i/o internacionals, ja siga en qualitat de coproductores, productores associades o productores executives, produïsquen les seues obres audiovisuals, durant el 2007, total o en part en el Complex Industrial Audiovisual Ciutat de la Llum d'Alacant. Com a contraprestació per la col·laboració econòmica, el patrocinat col·laborarà amb Ciutat de la Llum, SAU, per mitjà de la promoció del Complex Ciutat de la Llum.  
En tot cas, i amb independència de la fórmula de participació, la beneficiària del patrocini i perceptora de la col·laboració econòmica, haurà de ser una empresa inscrita en el Registre d'empreses audiovisuals de la Comunitat Valenciana.  
2. Modalitats  
La convocatòria contempla el patrocini de la producció d'obres audiovisuals, ja siguen llargmetratges de ficció, per a l'exhibició en sales cinematogràfiques i la resta de mitjans i/o sèries de televisió.  
3. Beneficiaris  
Dins dels límits pressupostaris i d'acord amb les condicions i criteris que s'establixen en estes bases, podran concórrer per mitjà de la presentació dels seus projectes, les empreses de producció inscrites, en el moment de presentar la sol·licitud, en el Registre Administratiu d'Empreses Audiovisuals de la Comunitat Valenciana.  
4. Sol·licituds. Requisits generals   
Podran optar al present patrocini les empreses que presenten les seues sol·licituds de patrocini des de l'endemà de la publicació de la present convocatòria en el Diari Oficial de la Comunitat Valenciana, fins al 30 setembre 2007 i que complisquen amb els requisits i condicions arreplegats en les presents bases.  
Així mateix, seran requisits indispensables per a l'admissió de la sol·licitud de patrocini, els següents:  
Requisits d'admissió.  
- Només podran ser beneficiaris de la present convocatòria les empreses de producció audiovisual inscrites en el Registre Administratiu d'Empreses Audiovisuals de la Comunitat Valenciana.  
- La sol·licitud serà per a produir, durant l'any 2007, obres audiovisuals per a la seua exhibició en sales cinematogràfiques o sèries de televisió de llarga duració.   
- Hauran de presentar un pla de rodatge que incloga:  
· Realització com a mínim del 50% del temps total de rodatge del llargmetratge en la Comunitat Valenciana, o en cas de no arribar al 50%, el temps de rodatge efectiu en la Comunitat Valenciana serà d'un mínim de 6 setmanes.  
· D'eixe 50%, un 30% del temps de rodatge es realitzarà en les instal·lacions del Complex Industrial Audiovisual "Ciutat de la Llum", en cas de no arribar al 30%, del temps de rodatge efectiu del 50% de la Comunitat Valenciana en el Complex Industrial Audiovisual "Ciutat de la Llum" serà d'un mínim de 3 setmanes  
- En tot cas es requerirà que el pla de rodatge, supose almenys tres setmanes de rodatge efectiu en el Complex Industrial Audiovisual Ciutat de la Llum.  
- Acreditació de la capacitat jurídica i d'obrar, així com la solvència tècnica, econòmica i professional.  
- La producció ha de comprometre's a contractar com a mínim a tres meritoris o tècnics de la borsa d'ocupació generada pel Centre d'Estudis de Ciutat de la Llum.  
a) La producció ha de contractar en la Comunitat Valenciana almenys el 60% de la despesa local qualificable de servicis auxiliars a la producció en la Comunitat Valenciana (com per exemple, decorats, il·luminació i so, postproducció, sastreria i vestuari, laboratoris i postproducció...).  
5. Termini, lloc i forma de presentació de les sol·licituds i normes de tramitació  
Termini. El termini de presentació de les sol·licituds s'iniciarà l'endemà de la publicació de la present convocatòria en el DOCV, i es prolongarà fins al 30 de setembre del 2007 a comptar de la dita data. Podent durant el dit interval presentar les seues sol·licituds totes aquelles productores que complisquen els requisits anteriors.  
Cada una de les sol·licituds presentades serà valorada i estudiada de forma independent i si en el termini d'un mes des de la presentació de la sol·licitud, no hi ha una resolució i comunicació expressa sobre la sol·licitud s'entendrà que la mateixa ha sigut desestimada.  
La Ciutat de la Llum, SAU, revisarà cada una de les sol·licituds perquè totes les dades exigides per la convocatòria figuren en l'expedient. Si la sol·licitud estiguera incompleta, la Ciutat de la Llum, SAU, comunicarà a l'entitat sol·licitant les deficiències, perquè en un termini de 10 dies, siguen esmenades, amb l'advertència que, si no ho fa així, s'entendrà que ha desistit de la petició.  
Lloc. Tota la documentació requerida junt amb la sol·licitud de col·laboració econòmica i acceptació de les presents bases haurà de dirigir-se a la Ciutat de la Llum, SA. I presentar-se, dins del termini indicat, en les seues oficines administratives síties en Jean Claude Combaldieu, s/n. Ed. Ap. Producció, Planta Baixa. O3008, d'Alacant.  
6. Documentació. Les sol·licituds s'acompanyaran amb còpia de la documentació que s'establix a continuació:  
A) Els que acrediten la capacitat d'obrar de les empreses:  
Si l'empresa fóra persona jurídica, per mitjà de la presentació de l'escriptura de constitució i modificació, si és el cas, inscrites en el Registre Mercantil, quan este requisit siga exigible conforme a la legislació mercantil que s'aplique. Si no ho fa, l'acreditació de la capacitat s'efectuarà per mitjà de l'escriptura o document de constitució, de modificació, estatuts o acte fundacional en què constaren les normes per les quals es regula l'activitat, inscrits, si és el cas, en el corresponent Registre Oficial.  
Per als empresaris individuals serà obligatòria la presentació del document nacional d'identitat o del que, si és el cas, el substituïsca reglamentàriament.  
Per als que compareguen o firmen proposicions en nom d'un altre presentaran poder prou a este efecte.  
B) Els que acrediten la capacitat de les empreses per a contractar amb Ciutat de la Llum, SAU:  
Declaració responsable de no trobar-se compresa en alguna de les circumstàncies de l'article 20 del TRLCAP, realitzada davant de notari.  
Acreditació de l'empresa d'estar donada d'alta en l'Impost d'Activitats Econòmiques, per mitjà de la presentació de l'alta, i si és el cas, de l'últim rebut sobre el IAE.  
Certificacions expedides pels òrgans competents (Agència Estatal de l'administració Tributària, Conselleria d'Economia i Hisenda i de la Tresoreria General de la Seguretat Social) acreditativa que les empreses s'hagen al corrent en les seues obligacions socials i tributàries, i en concret de les circumstàncies següents:   
a) Haver presentat, si estigueren obligades, les declaracions per l'Impost sobre la Renda sobre Persones Físiques o Societats, així com les corresponents declaracions per pagaments fraccionats a compte i retencions que en cada cas procedisca.  
b) Haver presentat, si estigueren obligades, les declaracions periòdiques per l'Impost sobre el Valor Afegit, així com la Declaració Resum Anual.  
c) No tindre deutes de naturalesa tributària, en període d'execució o, en el cas de contribuents contra els quals no procedisca la utilització de la via de constrenyiment, deutes no ateses en període voluntari.  
d) Estar inscrita en la Seguretat Social i, si és el cas, si es tractara d'un empresari individual, afiliat i en alta en el règim de la mateixa que corresponga en raó de la seua activitat.  
e) Haver afiliat, si és el cas, en la Seguretat Social i haver donat d'alta als treballadors que presenten servicis a les mateixes.  
f) Haver presentat els documents de cotització corresponent a les quotes de la Seguretat Social i, si procedira, dels conceptes de recaptació conjunta amb les mateixes, així com de les assimilades a aquelles a efectes recaptatoris, corresponents als dotze mesos anteriors a la data de sol·licitud de la certificació.  
g) Estar al corrent en el pagament de les quotes o d'altres deutes amb la Seguretat Social.  
C) Una altra documentació:   
a) Sol·licitud de patrocini d'acord amb l'annex III de les presents bases, degudament subscrita per persona amb poders.  
b) Certificat d'estar inscrites en el Registre Administratiu d'Empreses Audiovisuals de la Comunitat Valenciana  
c) Acreditació de posseir els pertinents drets de propietat intel·lectual sobre el guió, i si és el cas, el d'opció sobre l'obra preexistent.  
d) En el cas de coproduccions, carta resum dels acords del contracte.  
e) Omplir i firmar la fitxa que s'adjunta com a annex IV en les presents bases.  
f) Acreditació de reserva acceptada per la gestora del Complex Industrial Audiovisual Ciutat de la Llum.  
g) Dos exemplars del projecte format per:  
1) Sinopsi del guió (màxim 10 folis).  
2) Historial professional de l'empresa productora.  
3) Pressupost de la producció.  
4) Pla de finançament raonat.  
5) Pla de comercialització de la producció.  
6) Pla de treball, amb indicació del temps de preparació i construcció de decorats, de rodatge, dates i localitzacions, en el qual s'especifique i acredite el compliment dels temps mínims de rodatge en la Comunitat Valenciana i Complex Industrial Audiovisual Ciutat de la Llum, exigits com a requisit d'admissió en les presents bases.  
7) Composició de l'equip tècnic i artístic, especificant aquell que siga de procedència de la Comunitat Valenciana.  
8) Currículum del director i del guionista de la producció.  
9) Empreses de servicis que participen en el projecte, especificant quals són de la Comunitat Valenciana.  
10) Despesa local qualificable en la Comunitat Valenciana, que s'estime es vaja a incórrer en ocasió de la producció. El concepte de despesa local qualificable que servirà de base per al càlcul de la col·laboració econòmica es definix l'annex II de les presents bases.  
Ciutat de la Llum, SAU. Podrà sol·licitar a l'interessat la seua compareixença personal o l'aportació dels documents o la informació que considere necessària per a l'estudi del projecte per al que se sol·licita l'ajuda.  
La presentació de sol·licituds per a optar al patrocini suposa l'acceptació expressa i formal de les condicions de la convocatòria.  
7. Obligacions dels beneficiaris.  
7.1. Realitzar l'activitat que fonamenta el patrocini i justificar-la adequadament segons s'indica en esta convocatòria.  
7.2. El beneficiari de la col·laboració econòmica objecte de la present convocatòria assumirà l'obligació d'exhibició i divulgació del Complex Ciutat de la Llum. Amb este fi, entre altres, es portaran, entre altres, a cap les següents accions de promoció del complex:  
1. En la gala d'estrena del llargmetratge es col·locaran panells divulgatius de les instal·lacions i logo del Complex Industrial Audiovisual Ciutat de la Llum. En tot cas, el logo haurà d'estar posicionat de tal manera que siga visible per tots els assistents quedant, igualment, dins del quadro de la retransmissió televisiva. Així mateix en la dita gala hi hi haurà presència per mitjà del material publicitari que aporte Ciutat de la Llum, SAU. En la seu, cines i la resta de llocs relacionats amb el llargmetratge.  
2. Realització de mencions detallades del Complex Industrial Audiovisual Ciutat de la Llum. En totes les manifestacions promocionals en mitjans de comunicació de ràdio, televisió o premsa escrita que es realitzen per a la promoció del llargmetratge, etc., sempre que aparega més d'un patrocinador o més de dos empreses de servicis audiovisuals.  
3. Invitació a Ciutat de la Llum, SAU, als actes d'estrena i tots els actes protocol·laris es que celebren en relació al llargmetratge.  
4. Menció expressa i preferent en els títols de crèdit de l'obra audiovisual i en el seu making off, del rodatge de la mateixa en el Complex Industrial Audiovisual de Ciutat de la Llum, així com inserció del logo Ciutat de la Llum en la publicitat estàtica, o cartell o potser de l'obra.  
5. Cessió per als arxius de Ciutat de la Llum, SAU, del making off de l'obra per a la seua utilització amb fins exclusivament de promoció del Complex així com d'un element significatiu utilitzat en el rodatge.  
6. Compromís de realitzar un Acte d'estrena del llargmetratge a Alacant amb celebració, si és el cas, d'una roda de premsa.  
7. Disponibilitat de l'equip artístic, durant l'interval d'un mes abans a un mes després de l'estrena, de participar en actes i esdeveniments promocionals realitzats en o per la Ciutat de la Llum.   
7.3. Finalitzar la producció dins de l'any que s'especifique en el respectiu pla de treball, i la possibilitat d'acreditar el cost de la producció, o de la participació en la mateixa, per mitjà d'informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes.  
Així com contractar una empresa auditora de reconegut prestigi que certifique la despesa local qualificable, incorregut en la Comunitat Valenciana, en ocasió de l'obra audiovisual, de conformitat amb el que establixen les presents bases.  
7.4. Autorització a la Ciutat de la Llum, SAU, per a la utilització de la producció en les activitats relacionades amb la política de promoció del complex.  
7.5. Disposar dels llibres comptables, registres diligenciats i d'altres documents degudament auditats, en els termes exigits per la legislació mercantil i sectorial aplicable a l'entitat beneficiària, amb la finalitat de garantir l'adequat exercici de les facultats de comprovació i de control.  
7.6. Conservar els documents justificatius de l'aplicació dels fons rebuts en tant que podran ser objecte de les actuacions de control i de comprovació.  
7.7. Acreditar que estan al corrent de les obligacions tributàries i de la Seguretat Social.  
7.8. Depositar una còpia estàndard de projecció de la producció patrocinada en format i versió original i en perfectes condicions en la Filmoteca de la Generalitat per al compliment de les seues finalitats. Els llargmetratges hauran de depositar la còpia de la producció en suport fotoquímic i digital. Esta còpia serà considerada de conservació reservant-se la Filmoteca l'ús de la mateixa. Les sèries hauran d'entregar la producció patrocinada en versió original en suport magnètic Betacam digital.   
L'incompliment de les anteriors obligacions serà causa de l'exigència de les responsabilitats o sancions corresponents segons la legislació vigent.  
8. Import de la col·laboració econòmica:  
8.1. L'import destinat per Ciutat de la Llum, SAU, per al patrocini de produccions audiovisuals, consistirà en la devolució del 12% de la despesa local qualificable, estimat a realitzar pel patrocinat en ocasió de la producció en la Comunitat Valenciana. Establint-se com a límit màxim de despesa local qualificable 28.058.381 d'euros.  
A l'efecte de les presents Bases, s'entendrà com a despesa local qualificable; la despesa realitzada en la Comunitat Valenciana, en ocasió de l'obra audiovisual, en els següents béns, servicis, productes'etc:   
- Infraestructures de Ciutat de la Llum,   
- Personal local contractat,   
- Servicis audiovisuals,   
- Decorats i muntatge,   
- Mitjans tècnic,   
- Servicis industrials,   
- Servicis hotelers i restauració,  
- I en general qualsevol despesa efectuada amb empreses amb IAE de la Comunitat Valenciana.  
8.2. Així mateix, en funció de l'interés de Ciutat de la Llum, SAU, en la producció per a la promoció i difusió dels estudis així com de la Comunitat Valenciana, fonamentat en l'efecte cultural, inversió local global, promoció internacional, càsting i equip de direcció i impacte mediàtic i econòmic, disposarà d'un fons total màxim de 2.000.000 d'euros, destinats per a la present Convocatòria, amb el que poder incrementar, quan es donen les mencionades circumstàncies, l'anterior percentatge fins en un 6% més de la despesa local qualificable.  
8.3. En tot cas Ciutat de la Llum, SAU, decidirà discrecionalment respecte al nombre de produccions patrocinades, així com sobre la decisió de deixar deserta la present convocatòria, en el cas que cap dels sol·licitants reunisca les condicions desitjades per Ciutat de la Llum, SAU.  
9. Forma de pagament  
Ciutat de la Llum, SAU, abonarà l'import en dos pagaments:  
L'import corresponent al cinquanta per cent (50%) de la col·laboració econòmica, en el moment en què la patrocinada acredite per mitjà de la presentació del corresponent certificat emés per empresa auditoria de reconegut prestigi, que la patrocinada ha incorregut, en ocasió del llargmetratge o sèrie, en el 50% de la Despesa Local Qualificable estimat en la seua sol·licitud. Junt amb el Certificat, es presentaran els corresponents documents, factures i/o justificants, de l'import realitzat en la Despesa Local Qualificable. Així mateix s'acompanyarà en format Excel la relació de documents que acrediten el dit despesa.. (L'acreditació es realitzarà d'acord amb el que disposa l'annex II de les presents Bases)  
El cinquanta per cent (50%) restant de la col·laboració econòmica, en el moment de l'estrena del llargmetratge, prèvia acreditació per la patrocinada per mitjà de la presentació del corresponent certificat emés per empresa auditoria de reconegut prestigi, que la patrocinada ha incorregut, en ocasió del llargmetratge o sèrie, en el 50% restant de la Despesa Local Qualificable estimat en la seua sol·licitud. Junt amb el Certificat, es presentaran els corresponents documents, factures i/o justificants, de l'import realitzat en Despesa local Qualificable. Així mateix s'acompanyarà en format Excel la relació de documents que acrediten la dita despesa.   
En cas que amb caràcter previ a l'estrena la patrocinada acreditara, per mitjà de la presentació del Certificat d'empresa auditori de reconegut prestigi, haver aconseguit el 100% de la despesa local qualificable, es podrà realitzar el segon pagament corresponent al 50% restant. No obstant en este cas, Ciutat de la Llum, SAU. Retindrà del pagament un 10% sobre el 100% de l'import de la col·laboració econòmica, en concepte de garantia, el qual serà abonat a la patrocinada, una vegada verificat el compliment de les seues obligacions, en la data en què tinga lloc l'estrena del llargmetratge patrocinat.  
En tot cas, l'adjudicació es realitzarà sobre la despesa local qualificable previst per la sol·licitant, procedint-se en el cas que finalment la despesa local qualificable fóra menor a regularitzar a la baixa l'import de l'adjudicació, en funció de la despesa local qualificable finalment realitzada.  
Així mateix, per a la realització de l'últim pagament, l'adjudicatària haurà de justificar que es troben al corrent en les obligacions econòmiques relatives a la utilització dels espais i instal·lacions del Complex Industrial Audiovisual "Ciutat de la Llum"  
Els pagaments es realitzaran, per mitjà de l'entrega de xec-pagaré nominatiu a la productora valenciana amb venciment a la vista, prèvia presentació per part del patrocinat de la corresponent factura i acceptació de la mateixa per Ciutat de la Llum, SA.U.  
La factura inclourà l'IVA corresponent i la resta d'impostos que siguen d'aplicació.  
10. Qualificació de les sol·licituds  
La valoració de cada sol·licitud presentada per a la verificació del compliment de les bases i determinació de l'import de la col·laboració econòmica a percebre per l'empresa valenciana, serà realitzada per una Comissió Mixta, integrada pel director general de Ciutat de la Llum, SAU. En qualitat de president, un membre de l'assessoria jurídica en qualitat de secretari, i una persona designada pels assessors del Complex Industrial Audiovisual Ciutat de la Llum. Així mateix, en cas de considerar-ho oportú, el president podrà designar un expert audiovisual per a la seua integració en la Comissió Tècnica.  
La dita comissió valorarà la sol·licitud i elevarà el seu informe el millor criteri de la Comissió Executiva de Ciutat de la Llum, SAU, qui resoldrà sobre l'adjudicació.  
ANNEX II  
Despesa local qualificable en la Comunitat Valenciana. Definició. Acreditació  
A l'efecte de les presents bases, s'entendrà com a despesa local qualificable; la despesa realitzada en la Comunitat Valenciana, en ocasió de l'obra audiovisual, en els següents béns, servicis, productes, etc:   
- Infraestructures de Ciutat de la Llum,   
- Personal local contractat,   
- Servicis audiovisuals,   
- Decorats i muntatge,   
- Mitjans tècnic,   
- Servicis industrials,   
- Servicis hotelers i restauració,  
- I en general qualsevol despesa efectuada amb empreses amb IAE de la Comunitat Valenciana.  
En l'escrit de sol·licitud la productora haurà d'estimar el GLC en què vagen a incórrer en ocasió del llargmetratge, import sobre el qual es calcularà la col·laboració econòmica de Ciutat de la Llum, SAU. No obstant, i atés que els pagaments es realitzaran en el moment en què s'acredite el GLC realment incorregut, l'import adjudicat es regularitzarà a la baixa en el cas que el GLC haguera sigut menor a l'estimat.  
Forma d'acreditar la despesa local qualificable als efectes del pagament  
a) Respecte a l'adquisició de béns, productes i/o servicis:  
Haurà de presentar-se factura emesa per empresa amb IAE valencià, o si és el cas, factura emesa per empresa amb seu o sucursal en la Comunitat Valenciana. Sent indispensable que en la factura conste un domicili en la Comunitat Valenciana.  
b) Respecte al personal local contractat:  
Hauran de presentar-se les nòmines i assegurances socials.   
Així mateix, per a acreditar que es tracta de tècnics i/o professionals valencians, haurà d'acreditar-se amb el DNI, el naixement en la Comunitat Valenciana, o si és el cas, el trobar-se empadronats en la mateixa, almenys per un termini de tres mesos a comptar de la data de publicació de les presents bases. S'aportarà DNI o còpia del certificat d'empadronament.  
Per a l'acreditació de la despesa local qualificable es requerirà presentació de certificat d'empresa auditora de reconegut prestigi, que certifique, prèvia revisió de tots i cada un dels documents, la realitat de la despesa local incorregut. Junt amb el dit certificat es presentaran còpia de tots els documents, factures, justificants acreditatius de la despesa i auditades. Així mateix s'acompanyarà el certificat d'una relació en format Excel, de tots els documents.   
ANNEX III  
Model de sol·licitud  
El senyor ...., amb DNI número ..., en nom i representació de ..., amb domicili social en ..., província de ..., carrer ..., número ..., telèfon ..., CIF número ..., inscrita en el Registre Administratiu d'Empreses Audiovisuals de la Comunitat Valenciana i amb capacitat legal per a contractar en nom de l'esmentada empresa segons poder atorgat davant del notari de ..., el senyor ..., amb data ... número de protocol ...  
Exposa  
Primer. Que presenta sol·licitud d'acord amb les bases de la convocatòria per al patrocini per Ciutat de la Llum, SAU, del (nom del llargmetratge o sèrie) presentant tota la documentació sol·licitada.  
Segon: Que reunix tots i cada un dels requisits necessaris per a ser beneficiari de la convocatòria d'acord amb les bases publicades i que en cas de ser beneficiari de la mateixa, complirà íntegrament amb els requisits i obligacions exposats.  
Tercer. Que coneix i accepta íntegrament les bases de la convocatòria, als quals se sotmet en totes les seues parts.  
Lloc, data i firma   
ANNEX IV:  
FITXA TÈCNICA  
TÍTOL DE L'OBRA  
Pressupost llargmetratge Euros  
Productores Espanyoles Euros 0,00%  
Productores Valencianes Euros 0,00%  
Coproductores Internacionals Euros 0,00%  
 0,00 Euros 0,00%  
EQUIP TÈCNIC  
Guionistes  
Directors  
Productors  
Així mateix, en l'equip tècnic intervenen els següents professionals valencians:  
EQUIP ARTÍSTIC  
Nom dels principals actors i paper:  
Figurants i extres  
(d'Alacant o Comunitat Val) 0  
Utilització instal·lacions Ciutat de la Llum  
 DE 00/00/00 A00/00/00 0 Setmanes  
Setmanes rodatge en Ciutat   
de la Llum, SAU 0 Setmanes  
Muntatge i desmuntatge 0 Setmanes  
Utilització localitzacions de la   
Comunitat Valenciana: Província Alacant 0 Setmanes  
 DE 00/00/00 A00/00/00  
 Província València  
 DE 00/00/00 A00/00/00  
 Província Castelló  
 DE 00/00/00 A00/00/00  
EMPRESES DE SERVICIS VALENCIANES  
Per Exemple  
Equip aquàtic  
Material Vídeo  
Grup electrogen  
Transports  
Còpies i duplicació vídeo  
Doblatge  
Comunicació  
Taxis  
Agències de Viatges  
Companyia d'Assegurances  
Construcció Decorats  
Hotels  
Animals  
Contenidors  
Seguretat  
Càsting i Figuració  
IMPACTE EN COMUNITAT VALENCIANA  
1. Nombre de pernoctacions Nits  
2. Nombre de sessions de figurants Sessions  
3. Nombre de persones contractades Persones   
 (inclou personal de   
 construcció de decorats,   
 però no figurants)  
4. Empreses valencianes contractades  
5, Nombre d'extres  
TOTAL DESPESA CV Euros